ເກົາຫລີເໜືອວ່າ ປະຊາຊົນ 99.9% ອອກໄປໃຊ້ສິດ ເລືອກຕັ້ງ ໃນວັນອາທິດຜ່ານມາ.
ມີ​ຜູ້​ແທນ​ຫລາຍ​ກວ່າ 28 ພັນ​ຄົນ​ ຖືກ​ເລືອກ​ຕັ້ງ​ ເຂົ້ານັ່ງ ໃນສະພາປົກຄອງ ລະດັບແຂວງ ລະດັບຫົວເມືອງໃຫຍ່​ ແລະ​ຫົວເມືອງນ້ອຍຕ່າງໆ.
ອົງການຂ່າວທາງການເກົາຫລີເໜືອກ່າວວ່າ ປະເທດໄດ້ລົງມະຕິເຫັນດີຢ່າງເປັນເອກະສັນ ກັບຄະນະນໍາພາທີ່ໄດ້ຮັບການສະໜັບສະໜຸນຈາກລັດ ໃນລະຫວ່າງການເລືອກຕັ້ງພາຍໃນ ທ້ອງຖິ່ນທີ່ໄຂຂຶ້ນໃນທົ່ວປະເທດໃນວັນອາທິດຜ່ານມານີ້ ອົງການຂ່າວສູນກາງ KCNA ກ່າວວ່າ ພວກປະຊາຊົນທີ່ມີສິດປ່ອນບັດເລືອກຕັ້ງໃນຈໍານວນ 99 97 ເປີເຊັນ ໄດ້ອອກໄປປ່ອນບັດເລືອກຕັ້ງ ບໍ່ມີຄົນໃດປ່ອນບັດຄັດຄ້ານຕໍ່ບັນດາຜູ້ສະ ມັກຮັບເລືອກຕັ້ງທີ່ໄດ້ລົງທະບຽນນັ້ນ ມີຜູ້ແທນຈໍານວນຫລາຍກວ່າ 28 ພັນຄົນຖືກເລືອກຕັ້ງໃນລະດັບແຂວງ ລະດັບຫົວເມືອງ ໃຫຍ່ແລະຫົວເມືອງນ້ອຍຕ່າງໆ ອົງການຂ່າວນີ້ຍັງເວົ້າຕື່ມວ່າ ຜົນການເລືອກຕັ້ງຢ່າງເປັນເອກະສັນນີ້ສະແດງໃຫ້ເຫັນເຖິງ ຄວາມສາມັກຄີເປັນຈິດນຶ່ງໃຈດຽວຂອງຖັ້ນແຖວປະຕິວັດແລະຄວາມໄດ້ປຽບຂອງລັດທີສັງຄົມ ນິຍົມແບບເກົາຫລີນັ້ນ ຕາມທໍາມະດາແລ້ວ ພວກສະພາປະຈໍາທ້ອງຖິ່ນພົບປະກັນເທື່ອນຶ່ງ ຫລື 2 ເທື່ອຕໍ່ປີ ເພື່ອໂອ້ລົມສົນທະນາກັນເລື້ອງງົບປະມານໃນທ້ອງຖິ່ນແລະມາດຕະການ ການຈັດຕັ້ງປະຕິບັດກົດໜາຍຕ່າງໆ ຕະຫຼອດທັງ ໃຫ້ການສະໜັບສະໜຸນຄະນະນໍາພາທີ່ ລັດໄດ້ຄັດເລືອກມາແລ້ວນັ້ນ